Berlingske Tidende, 1795-03-02
Paa Moerdyk ere 2 engelske Fregatter og 12 Kanoneerskalupper faldne i vore Troppers Hænder. I Dordrecht fandt man mange Penge skiule, som tilhørte Munkene i Brabant. Amsterdam, den 12te Februar, Generalstaterne saavelsom Staterne af Holland, nu kaldte: "Det hollandske Folks Repræsentantere, holde endnu formelig deres Forsamlinger i Haag; men de sidste ere ganske blevne fornyede. Man havde ventet, indtil de 12 af de 18 hollandske Stæder, som sinde Deputerte til Staterne, havde sat deres Revolution i Stand og udnævnt nye Deputerte. Disse kom først sammen i Amsterdam, begave sig derpaa til Haag, lode Staternes Secretair kalde og overdrog ham, at give Pensionair van der Spiegel tilkiende, at de nye valgte Medlemmer af Staterne skulle forsamle sig den følgende Dag; at han altsaa maatte holde Salen i Beredskab for dem, men ikke umage sig selv derhen, da ved de forandrede Omstændigheder ogsaa skulle blive sørget for, at vælge en nye bestandig Præsident; forresten behøvedes der ingen Tilsigelsesbillet, saasom alle Medlemmerne allerede vare underrettede, og skulle indfinde sig til rette Tid. Den følgende Dag kom de nye valgte Stater af Holland sammen, til hvilke nu allerede 15 Stæder havde sendt deres Deputerie; van der Spiegel blev børte, saavelsom Adelins Deputerte, omendskiønt han havde sendt dem Tilsigelsesbilletter. Den bekiendte Paulus blev valgt til Præsident; herpaa blev en Proclamation med Forklaring over Menneskerettighederne udstædt, hvilken ved Courerer blev sendt til alle Stæder, og efterat den med det almindelige Fryderaab, hvormed den antoges, var bleven ligesom ratificeret, paafulgte i Overeensstemmelse med de deri anbragte Grundsætninger, Afskaffelsen af alle statholderske arvelige Værdigheder, arvelig Adel, Jagt og Fiskerie Privilegier o. s. v. Strax i de første Forsamlinger bleve nu ogsaa valgte de Deputerte, som repræsentere Provindsen Holland i Generalstaterne, hvilke efter den indførte Anordning, lode sig indføre af deres Forgængere, og besatte derpaa med Patrioter de Pladser i Stadsraadet som hænge af deres Udnævnelse. - Ved denne afpassede rolige Gang, har man indtil nu forebygget alle Ulykker, som en hastig og voldsom Revolution uforbiegiængelig ville have kommet at Sted. For Armeens Fornødenheder skal der rigelig blive sørget. Den gamle Generalstaternes Forsamling havde allerede paataget sig at publicere de Fordringer, som Pichegrihavde gjort, som Requisitioner i denne Generals Navn. Men saasnart Provindsen Hollands Deputerte havde taget Sæde i hiin Forsamling, paastode de, at man heri kunde gaae tilverk paa en anden Maade, som var mere passende saavel for den hollandske Nations Værdighed, som de Franskes Vilie. Om den egentlige Requisition er Talen ikke meer siden den Tid. Saa ofte Armeen lider Mangel paa nogen Gienstand, giver den franske General Forsamlingen det skrivtlig tilkiende, som har Omsorg for Anskaffelsen af det nødvendige Forraad. Betalingerne skee i rede Penge. Assignaterne blive vexlede efter Coursen. Den bestemte Priis finder slet ikke Sted. - Jnden kort Tid vil sandsynlig Arvestatholderen blive indkaldet til at giøre Regnskab for Forvaltningen af sine Embeder. - Tre engelske til Jndien bestemte Skibe og en Fregat ere blevne opbragte til Brest. Denne Fangst er saa meget des vigtigere, da hine Skibes Ladninger fornemmelig bestaae af alle Slags Krigsforraad.